യുഡിഎഫ് പ്രതിഷേധ സംഗമം കണ്ണൂര്: നിയമസഭ കയ്യാങ്കളി കേസില് വിചാരണ നേരിടുന്ന വിദ്യാഭ്യാസ മന്ത്രി വി.ശിവന്കുട്ടി രാജിവയ്ക്കണമെന്നാവശ്യപ്പെട്ട് യുഡിഎഫ് കണ്ണൂര് മണ്ഡലം കമ്മിറ്റിയുടെ നേതൃത്വത്തില് കളക്ടറേറ്റ് പടിക്കല് നടന്ന പ്രതിഷേധ സംഗമം മുസ്ലിംലീഗ് സംസ്ഥാന വൈസ് പ്രസിഡന്റ് വി.കെ. അബ്ദുള്ഖാദര് മൗലവി ഉദ്ഘാടനം ചെയ്തു. മുണ്ടേരി ഗംഗാധരന് അധ്യക്ഷതവഹിച്ചു. ഡെപ്യൂട്ടി മേയര് കെ. ഷബീന, കെ.പി. താഹിര്, ഫാറുക്ക് വട്ടപ്പൊയില്, മുസ്ലിഹ് മഠത്തില്, അഹമ്മദ് കുട്ടി തുടങ്ങിയവര് പ്രസംഗിച്ചു. ഇരിട്ടി: പേരാവൂര് നിയോജക മണ്ഡലം കമ്മിറ്റിയുടെ ആഭിമുഖ്യത്തില് ഇരിട്ടി താലൂക്ക് ഓഫീസിന് മുന്നില് ധര്ണ നടത്തി. ഇരിട്ടി ബ്ലോക്ക് പഞ്ചായത്ത് പ്രസിഡന്റ് കെ. വേലായുധന് ഉദ്ഘാടനം ചെയ്തു. യുഡിഎഫ് നിയോജക മണ്ഡലം ചെയര്മാന് പി.കെ. ജനാര്ദ്ദനന് അധ്യക്ഷത വഹിച്ചു. ഇബ്രാഹിം മുണ്ടേരി, തോമസ് വര്ഗീസ്, തോമസ് തയ്യില്, പടിയൂര് ദാമോദരന്, സി. അബ്ദുള്ള, പി.സി. രാമകൃഷ്ണന്, എം.കെ. മുഹമ്മദ്, സി.കെ. ശശിധരന്, കെ.വി. രാമചന്ദ്രന്, റഹീസ് കണിയാറക്കല്, ജയിന്സ് മാത്യു, മനോജ് കണ്ടത്തില്, എം.കെ. ഷറഫുദ്ദീന്, നാസര് കേളോത്ത് എന്നിവര് പ്രസംഗിച്ചു.